ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ზემოდან დანახული დაუსრულებელი ომი ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2018 წლის 28 დეკემბერი   ავტორი: გოგა აფციაური
აგვისტოს ომის დასრულებიდან ათი წლის შემდეგ ინციდენტების რაოდენობა არ მცირდება. ექსპერტების ნაწილი მიიჩნევს, რომ ეს ფაქტორები კრიზისის უფრო მეტად გაღრმავების ნიშნებს შეიცავს, ნაწილი კი არსებული პოლიტიკის გადახედვას და მასში სიახლის შეტანა ითხოვს.
პირველი პანელის “მოლაპარაკებები – ჩიხიდან გამოსვლა” მომხსენებლები:
მარცხნივ ნინო ბერიკაშვილი, კონფლიქტის დარეგულირების პოლიტიკის სამმართველოს უფროსი, პოლიტიკური დეპარტამენტი, საგარეო საქმეთა სამინისტრო, ქეით ფიერონი, საქართველოში ევროკავშირის სადამკვირვებლო მისიის ხელმძღვანელის მოადგილე, მედეა ტურაშვილი, საქართველოს სახალხო დამცველის მთავარი მრჩეველი (ფოტო: IWPR)
2008 წლის ომის შემდეგ, ალბათ, ყველაზე მძიმე მიმდინარე წელი იყო, რადგან არჩილ ტატუნაშვილის მკვლელობა კიდევ დიდხანს დარჩება საზოგადოებისთვის განხილვის თემად.
სწორედ ტატუნაშვილის მკვლელობის შემდეგ შეიქმნა ოთხოზორია-ტატუნაშვილის სია და დე-ფაქტო რესპუბლიკის რამდენიმე მაღალჩინოსანს ინტერპოლის წითელი ცირკულარით ეძებენ. ასევე ხმაურიანი იყო ხურვალეთიდან მაია ოთინაშვილის გატაცება. დაპირისპირების ესკალაციის საფრთხე ისევ რჩება ატოცში, სადაც საოკუპაციო ძალებმა ბორდერიზაციის ახალი ეტაპი დაიწყეს.
„ზემოდან დანახული დაუსრულებელი ომი“ – ასე ერქვა დისკუსიას, რომელიც 20 დეკემბერს თბილისში გაიმართა და რომელშიც ხელისუფლების წარმომადგენლები, არასამთავრობო ორგანიზაციების ექსპერტები და ჟურნალისტები მონაწილეობდნენ.
დისკუსიის მთავარი თემებიც სწორედ კონფლიქტის რეგიონებში არსებულ ვითარებას ეხებოდა. ექსპერტების ნაწილი მიიჩნევს, რომ ეს ფაქტორები კრიზისის გაღრმავების პირველ ნიშნებზე მიგვითითებს, ნაწილი კი უფრო ოპტიმისტურადაა განწყობილი და ფიქრობს, რომ აუცილებელია არსებული პოლიტიკის გადახედვა და მასში სიახლის შეტანა.
დისკუსია სამ ნაწილად ჩატარდა. პირველი ნაწილი მოლაპარაკებებსა და ჩიხიდან გამოსვლის გზებს ეხებოდა. საქართველოს საგარეო საქმეთა სამინისტროსა და ევროკავშირის სადამკვირვებლო მისიის წარმომადგენლებმა ის პრობლემები განიხილეს, რომლებიც ჟენევის დისკუსიებსა და „ინციდენტების პრევენციის“ შეხვედრებს თან ახლავთ.
ამ დრომდე ჩაშლილია გალის შეხვედრები, ერგნეთში კი მოლაპარაკებები 18 დეკემბერს განახლდა. ექსპერტების აზრით, კვლავ გამოწვევად რჩება ოკუპირებულ ტერიტორიაზე ადამიანის უფლებების დაცვის საკითხები. გაიხსენეს თამარ მეარაყიშვილის საქმე, რომლის უფლებების დაცვას საქართველოს ხელისუფლება საერთაშორისო ორგანიზაციებს სთხოვს.
მარცხნივ მედეა თურაშვილი და პანელის მოდერატორი შოთა უტიაშვილი, უფროსი მეცნიერ თანამშრომელი, რონდელის ფონდი (ფოტო: IWPR)
სახალხო დამცველის მრჩეველი მედეა ტურაშვილი მომლაპარაკებლებს ურჩევს, რომ ადამიანის უფლებებსა და სხვა ჰუმანიტარულ საკითხებს მეტი დრო დაუთმონ. მისი აზრით, მოლაპარაკების პროცესში ჩართულმა მხარეებმა პირველ რიგში გამყოფი ხაზის ორივე მხარეს მცხოვრებ ადამიანებს უნდა მოუსმინონ და ამის მიხედვით განსაზღვრონ მოსალაპარაკებელი საკითხების ნუსხა.
დისკუსიის მეორე ნაწილში ისაუბრეს საქართველოს ხელისუფლების ახალ ინიციატივაზე „ნაბიჯი უკეთესი მომავლისკენ“, რომელიც ოკუპირებულ ტერიტორიებზე მცხოვრები მოსახლეობისთვის არის განკუთვნილი და ძირითადად ვაჭრობისა და განათლების წახალისებას ისახავს მიზნად.
შერიგებისა და სამოქალაქო თანასწორობის საკითხებში სახელმწიფო მინისტრის დეპარტამენტის უფროსი ზვიად ზვიადაძე აცხადებს, რომ პროგრამა საქართველოს კანონმდებლობასთან შესაბამისობაში მოვიდა, არაერთ კანონში შევიდა ცვლილება და 2019 წელი ამ ახალი ინიციატივისთვის ყველაზე აქტიური პერიოდი იქნება.
მეორე პანელის “ნაბიჯი უკეთესი მომავლისკენ – პოლიტიკის შეფასება, მიმდინარე სტატუსი” მომხსენებლები: მარცხნივ ზვიად ზვიადაძე, აფხაზეთის ავტონომიური რესპუბლიკის, ყოფილი სამხრეთ ოსეთის ავტონომიური ოლქის საკითხთა და სამოქალაქო ინტეგრაციის დეპარტამენტის უფროსი, პაატა გაფრინდაშვილი, საქართველოს რეფორმების ასოციაციის დირექტორი, თენგიზ სვანიძე, ეკონომისტი და პანელის მოდერატორი ბექა ბაჯელიძე, IWPR რეგიონული დირექტორი (ფოტო: IWPR)
ქართველებს, ოსებსა და აფხაზებს ერთმანეთთან სავაჭრო ურთიერთობების აწყობა არასოდეს უჭირდათ, – ასე ფიქრობს საქართველოს რეფორმების ასოციაციის დირექტორი პაატა გაფრინდაშვილი, თუმცა, მისი აზრით, ამ ურთიერთობებს მუდმივად ხელს უშლის საოკუპაციო ძალა, რომელიც გამყოფ ხაზებზე სხვადასხვა ბარიერებს აშენებს. გაფრინდაშვილის აზრით, საქართველოს ხელისუფლების პირველი ამოცანაა კონფლიქტის ზონებში მცხოვრებლებთან სწორი და ზუსტი კომუნიკაცია და მათი ინფორმირება ახალი სამშვიდობო ინიციატივის შესახებ.
დისკუსიის მესამე ნაწილი ომის დროს ჩადენილ დანაშაულთა გამოძიების პროცესს დაეთმო.
იურისტებმა ისაუბრეს იმ საქმეებზე, რომლებიც უკვე სტარსბურგის ადამიანის უფლებათა სასამართლოსა და ჰააგის სისხლის სამართლის საერთაშორისო სასამართლოს ინტერესის საგანი გახდა.
მესამე პანელის “ომის დროს ჩადენილ დანაშაულთა გამოძიება საქართველოში” მომხსენებლები: მარცხნივ სულხან სალაძე, ახალგაზრდა იურისტთა ასოციაციის თავმჯდომარე, კახაბერ მიქაძე, ცენტრი ემპათია დირექტორის მოადგილე, გიორგი დგებუაძე, სამართლის დოქტორი, შედარებითი და ტრანსნაციონალური სისხლის სამართლის ინსტიტუტის მეცნიერ-თანამშრომელი და მოდერატორი ვაჟა თავბერიძე, ჟურნალისტი (ფოტო: IWPR)
ომისა და მშვიდობის გაშუქების ინსტიტუტის სამხრეთ კავკასიის პროგრამის დირექტორი ბექა ბაჯელიძე ამბობს, რომ მან ამ შეხვედრიდან ბევრი სიახლე შეიტყო და, მისი აზრით, ასეთი დისკუსია გზას ხსნის არაერთი პრობლემური საკითხის საჯარო განხილვისა და საზოგადოების ინფორმირებისთვის. ბაჯელიძის აზრით, არსებობს რესურსი, რომელთა ეფექტური გამოყენებით შესაძლებელია მეტი საკომუნიკაციო არხის შექმნა კონფლიქტის მეორე მხარესთან, უფრო გახსნილი დიალოგის წარმოება და კონფლიქტის მშვიდობიანი გზით მოგვარება.
დისკუსია „ზემოდან დანახული დაუსრულებელი ომი“, ნორვეგიის საგარეო საქმეთა სამინისტროს ფინანსური მხარდაჭერით, ომისა და მშვიდობის გაშუქების ინსტიტუტმა (IWPR) საქართველოს სტრატეგიისა და საერთაშორისო ურთიერთობების კვლევის ფონდთან (რონდელის ფონდი) თანამშრომლობით ჩაატარა.
სტატია მომზადებულია რადიო თავისუფლების კორესპონდენტის გოგა აფციაურის მიერ.
Click to share on Twitter (Opens in new window)
Click to share on Facebook (Opens in new window)
რადიო თავისუფლების ჟურნალისტი და 2014 წლის ევროკავშირის სადამკვირვებლო მისიის სპეციალური პრიზის მშვიდობის ჟურნალისტიკაში მფლობელი.
ჟენევაში საკვანძო შეთანხმება შედგა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.